545.09 REGOLAMENTI DWAR IŻ-ŻAMMA TA’ LIVELL MINIMU TA’ ĦAŻNIET TA’ ŻEJT MHUX MAĦDUMU, JEW TA’ PRODOTTI PETROLIFERI L-AVVIŻ LEGALI 109 tal-2013, kif emendat bl-Att XXV tal-2015, bl-Avviż Legali 234 tal-2017. L-AVVIŻ LEGALI 109 tal-2013, kif emendat bl-Att XXV tal-2015, bl-Avviż Legali 234 tal-2017. 1. Titolu u skop. Emendat: A.L.234 tal-2017. (1) It-titolu ta’ dawn ir-regolamenti hu r-Regolamenti dwar iż-Żamma ta’ Livell Minimu ta’ Ħażniet ta’ Żejt Mhux Maħdumu, jew ta’ Prodotti Petroliferi. (2) L-iskop ta’ dawn ir-regolamenti hu li jittrasponu d-Direttiva 2009/119/KE li timponi obbligu fuq l-Istati Membri biex iżommu livell minimu ta’ ħażniet ta’ żejt mhux maħdumu, jew ta’ prodotti petroliferi. (3) Dawn ir-regolamenti jistabbilixxu regoli bil-għan li jiżguraw livell għoli ta’ sigurtà tal-provvista taż-żejt b’mekkaniżmi affidabbli u trasparenti bbażati fuq is-solidarjetà fost l-Istati Membri, li jżommu livell minimu ta’ ħażniet ta’ żejt mhux maħdumu, jew ta’ prodotti petroliferi kif ukoll li jistabbilixxu l-mezzi proċedurali meħtieġa biex jiġi ttrattat nuqqas serju. (4) Minkejja kull dispożizzjoni oħra taħt dan ir-regolament, il-Ministru jista' jiddeċiedi li parti mill-ħażniet taż-żejt tinżamm f'kull ħin skond l-obbligu nazzjonali msemmi fis-sub regolament (1) taħt dawk il-kondizzjonijiet li għandhom jiġu kkomunikati lir-Regolatur. Tifsir. Emendat: XXV.2015.41. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " aċċessibbiltà fiżika " tfisser arranġamenti għal-lokalizzazzjoni u t-trasport ta’ ħażniet sabiex jiġi żgurat ir-rilaxx jew il-kunsinna effettiva tagħhom lill-utenti u s-swieq finali fl-iskedi ta’ żmien u l-kondizzjonijiet li jwasslu biex itaffu l-problemi tal-provvista li jkunu setgħu nqalgħu; " addittivi " tfisser komposti li mhumiex idrokarburi, miżjuda jew imħallta ma’ prodott biex jimmodifikaw il-proprjetajiet tiegħu; "l-Att " tfisser l-Att dwar ir-Regolatur għas-Servizzi tal-Enerġija u l-Ilma; Kap. 545. Kap. 545. " bijokarburant " tfisser karburant likwidu jew f’forma ta’ gass użat għat-trasport u prodott mill-bijomassa, li hija l-frazzjoni bijodegradabbli ta’ prodotti, skart u residwi mill-agrikoltura (inkluż is-sustanzi veġetali u dawk li ġejjin mill-annimali), il-foresterija u l-industriji relatati, kif ukoll il-frazzjoni bijodegradabbli tal-iskart industrijali u muniċipali; "Bord tat-Tmexxija tal-Aġenzija Internazzjonali tal-Enerġija " tfisser il-Bord tat-Tmexxija tal-Aġenzija Internazzjonali tal-Enerġija (IEA), l-Organizzazzjoni inter-governattiva mwaqqfa bis-saħħa tal-"Agreementonan International Energy Program"(I.E.P. Agreement tfisser il-Bord tat-Tmexxija tal-Aġenzija Internazzjonali tal-Enerġija (IEA), l-Organizzazzjoni inter-governattiva mwaqqfa bis-saħħa tal-"Agreementonan International Energy Program); "bunkers marittimi internazzjonali " tfisser il-kwantitajiet ta’ karburanti konsenjati lil bastimenti, itajru liema bandiera jtajru, li jintużaw fit-tbaħħir internazzjonali. It-tbaħħir internazzjonali jista’ jsir fuq il-baħar, fuq għadajjar jew passaġġi tal-ilma qrib l-art, jew f’ilmijiet kostali. Dawn li ġejjin għandhom jiġu esklużi: (a) il-konsum minn bastimenti involuti fitbaħħir domestiku. Il-qasma domestika jew internazzjonali għandha tiġi stabbilita abbażi tal-port tat-tluq u tal-port tal-wasla, u mhux skont il-bandiera jew in-nazzjonalità tal-bastiment; (b) il-konsum minn bastimenti tas-sajd; (ċ) il-konsum minn qawwiet militari; "deċiżjoni internazzjonali effettiva għar-rilaxx tal-ħażniet " tfisser kull deċiżjoni meħuda mill-Bord tat-Tmexxija tal-Aġenzija Internazzjonali tal-Enerġija sabiex żejt mhux maħdum jew prodotti petroliferi jkunu disponibbli fis-suq permezz ta’ rilaxx tal-ħażniet tal-membri tagħha u, jew miżuri addizzjonali; "entità ċentrali ta’ ħżin (EĊĦ)" tfisser il-korp jew is-servizz li lilu jistgħu jingħataw is-setgħat biex jaġixxi biex jakkwista, iżomm jew ibi għ ħażniet taż-żejt inklużi ħażniet ta’ emerġenza u ħażniet speċifiċi, hawn aktar ’il quddiem msejħa "EĊĦ"); " Grupp ta’ Koordinazzjoni " tfisser il-Grupp konsultattiv imwaqqaf bid-Direttiva 2009/119/KE biex jikkontribwixxi biex issir analiżi tas-sitwazzjoni fil-Komunità fir-rigward tas-sigurtà tal-provvista għaż-żejt u għall-prodotti petroliferi u għandu jiffaċilita l-koordinazzjoni u l-implimentazzjoni tal-miżuri f’dak il-qasam; " ħażniet kummerċjali " tfisser dawk il-ħażniet ta’ żejt li jinżammu mill-operaturi ekonomiċi li mhumiex ħtieġa skont dawn ir-regolamenti; " ħażniet speċifiċi " tfisser ħażniet ta’ żejt li jissodisfaw il-kriterji mniżżla fir-regolament 9; " ħażniet ta’ emerġenza " tfisser ħażniet ta’ żejt li huma meħtieġa li jinżammu skont ir-regolament 3; " ħażniet ta’ żejt " tfisser il-prodotti tal-enerġija li ġejjin, kif elenkati fl-ewwel paragrafu tas-Sezzjoni 3.1 tal-Anness Ċ li jinsab mar-Regolament (KE) Nru 1099/2008: (a) iż-żejt mhux raffinat; (b) l-NGL; (ċ) il-materja prima tar-raffineriji; (d) idrokarburi oħra; (e) il-gass tar-raffineriji (mhux likwifikat); (f) l-etanu; (g) il-GPL; (h) in-nafta; (i) il-gażolina għall-magni; (j) il-gażolina għall-avjazzjoni; (k) jetfuel ta t-tip gażolina (tat-tip nafta); (l) jetfuel ta t-tip pitrolju; (m) pitrolju ieħor; (n) iż-żejt tal-gass jew tad-diżil (iż-żejt tal-karburant distillat); (o) id-diżil tat-trasport; (p) iż-żejt tal-gass tat-tisħin u ieħor; (q) iż-żejt tal-karburant (kemm b’kontenut baxx kif ukoll b’kontenut għoli ta’ kubrit); (r) l-ispirt u abjad u l-SPB; (s) il-lubrikanti; (t) il-bitum; (u) ix-xemgħat tal-paraffin; (v) il-kokk tal-pitrolju; " interruzzjoni maġġuri tal-provvista " tfisser tnaqqis minnu fi hu sostanzjali fil-provvista taż-żejt mhux maħdum jew tal-prodotti petroliferi lill-Komunità jew lil Stat Membru, irrispettivament minn jekk dan wassalx għal deċiżjoni internazzjonali effettiva għar-rilaxx tal-ħażniet; "konsum intern " tfisser il-kwantitajiet totali, ikkalkolati skont it-Tieni Skeda, kkunsinnati f’pajjiż għall-użu kemm fl-enerġija kif ukoll mhux fl-enerġija; dan l-ammont globali jinkludi kunsinni lis-settur ta’ trasformazzjoni u kunsinni lill-industrija, it-trasport, id-djar u setturi oħra għall-konsum"finali"; huwa jinkludi wkoll il-konsum proprju tas-settur tal-enerġija (ħlief il-karburant tar-raffineriji); " il-Kummissjoni " tfisser il-Kummissjoni Ewropea mwaqqfa bit-Trattat tal-Unjoni Ewropea kif emendat bit-Trattat ta’ Lisbona tal-2009; " il-Komunità " tfisser il-Komunità Ewropea mwaqqfa bit-Trattat tal-Unjoni Ewropea kif emendat bit-Trattat ta’ Lisbona tal-2009; " il-Ministru " tfisser il-Ministru responsabbli għar-riżorsi; " operatur ekonomiku " tfisser kull persuna, korp jew entità meħtieġa li żżomm ħażniet ta’ emerġenza taħt dawn ir-regolamenti; " Regolament (KE) Nru 1099/2008 " tfisser ir-Regolament (KE) Nru 1099/2008 tal-Parlament Ewropew u tal-Kunsill dwar statistika dwar l-enerġija; " ir-Regolatur " tfisser ir-Regolatur għas-Servizzi tal-Enerġija u l-Ilma mwaqqaf bl-Att; "sena ta’ referenza " tfisser is-sena kalendarja tal-konsum jew tad-data tal-importazzjoni netta użata għall-kalkolu tal-ħażniet li għandhom jinżammu jew il-ħażniet effettivament miżmuma fi żmien partikolari; " Stat Membru " tfisser stat li jkun membru tal-Unjoni Ewropea. 3. Ħażniet ta’ emerġenza u l-kalkolu tal-obbligi tal-ħżin. Emendat: XXV.2015.41. (1) L-operaturi ekonomiċi għandhom iwettqu l-miżuri meħtieġa sabiex jiġi żgurat l-obbligu nazzjonali li l-ħażniet totali ta’ żejt li jinżammu f’kull ħin, jikkorrispondu, minn tal-inqas, għal disgħin jum ta’ importazzjoni netta medja ta’ kuljum jew wieħed u sittinjum tal-konsum intern medju ta’ kuljum, skont liema miż-żewġ kwantitajiet ikun l-ikbar. Ir-Regolatur jista’, minn żmien għal żmien, jadotta dawk il-miżuri amministrattivi, kif jidhirlu li jkunu meħtieġa, sabiex jiżgura t-twettieq ta’ dan l-obbligu nazzjonali. Ir-Regolatur għandu jikkalkula l-ħażniet totali ta’ żejt li għandhom jinżammu f’kull waqt minn kull operatur ekonomiku kif meħtieġ mir-Regolatur biex jinżammu minnhom. (2) L-importazzjoni netta medja ta’ kuljum li għandha tiġi kkunsidrata għandha tiġi kkalkolata abbażi ta l-ekwivalenti f’żejt mhux maħdum tal-importazzjoni matul is-sena kalendarja preċedenti, determinata skont il-metodu u l-proċeduri mniżżla fl-Ewwel Skeda. Il-konsum intern medju ta’ kuljum li għandu jiġi kkunsidrat għandu jiġi kkalkolat abbażi tal-ekwivalenti f’żejt mhux maħdum tal-konsum intern matul is-sena kalendarja preċedenti, stabbilita u kkalkolata skont il-metodu u l-proċeduri mniżżla fit-Tieni Skeda. (3) Mingħajr ħsara għas-subregolament (2), il-medji ta’ kuljum tal-importazzjoni netta u tal-konsum intern, kif imsemmija f’dak is-subregolament, għandhom jiġu ddeterminati, fir-rigward tal-perjodu mill-1 ta’ Jannar sal-31 ta’ Marzu ta’ kull sena kalendarja, abbażi tal-kwantitajiet importati jew ikkonsmati matul is-sena ta’ qabel dik preċedenti għas-sena kalendarja involuta. 4. (1) L-operatur ekonomiku għandu jikkalkola l-livelli tal-ħażniet miżuma bl-użu tal-metodi mniżżla fit-Tielet Skeda. Fil-każ tal-kalkolu tal-livell tal-ħażniet miżmuma għal kull kategorija skont ir-regolament 9, dawk il-metodi għandhom japplikaw biss għall-prodotti li jaqgħu taħt il-kategorija kkonċernata. (2) Il-livelli tal-ħażniet miżmuma f’ħin partikolari għandhom jiġu kkalkolati bl-użu ta’ data mis-sena ta’ referenza ddeterminata skont ir-regoli mniżżla fir-regolament 3. (3) Kull ħażna taż-żejt tista’ tkun inkluża fl-istess waqt kemm fil-kalkolu ta’ ħażniet ta’ emerġenza kif ukoll għall-kalkolu tal-ħażniet speċifiċi kemm-il darba dawk il-ħażniet taż-żejt jissodisfaw il-kondizzjonijiet kollha stabbiliti b’dawn ir-regolamenti għaż-żewġ tipi ta’ ħażniet. 5. Disponibbiltà tal-ħażniet. Emendat: XXV.2015.41. (1) F’kull waqt, l-operaturi ekonomiċi għandhom jiżguraw li l-ħażniet ta’ emerġenza u l-ħażniet speċifiċi jkunu disponibbli u fiżikament aċċessibbli għall-finijiet ta’ dawn ir-regolamenti. L-operaturi ekonomiċi għandhom jiżguraw li l-ħażniet ikunu identifikabbli, jingħata rendikont għalihom, u fil-kontroll tagħhom, u li dawk il-ħażniet ikunu jistgħu jiġu verifikati f’kull waqt. Din il-ħtieġa għandha tapplika wkoll għal kull ħażna ta’ emerġenza u ħażniet speċifiċi li jkunu mħallta ma’ ħażniet oħra miżmuma minn operaturi ekonomiċi. (2) Operaturi ekonomiċi għandhom jieħdu l-miżuri kollha meħtieġa biex jimpedixxu kull ostakolu u impediment li jista’ jfixkel id-disponibbiltà tal-ħażniet ta’ emerġenza u l-ħażniet speċifiċi. Ir-Regolatur jista’ jistabbilixxi limiti jew kondizzjonijiet addizzjonali dwar il-possibbiltà li l-ħażniet ta’ emerġenza tagħhom u l-ħażniet speċifiċi jinżammu ’l barra mit-territorju ta’ Malta. (3) Fejn ikun hemm raġuni għall-implimentazzjoni tal-proċeduri ta’ emerġenza stabbiliti fir-regolament 20, ir-Regolatur għandu jipprojbixxi, u l-operaturi ekonomiċi għandhom iżommu lura milli jieħdu, kwalunkwe miżura li tfixkel it-trasferiment, l-użu jew ir-rilaxx tal-ħażniet ta’ emerġenza jew il-ħażniet speċifiċi miżmuma f’Malta f’isem Stat Membru ieħor. (4) Ir-Regolatur jista’ jagħti kull deċiżjoni jew jagħti kull direttiva li jista’ iqis bħala meħtieġa, u l-operaturi ekonomiċi għandhom jobdu kull deċiżjoni jew direttiva bħal dawk, biex jiġi żgurat li l-ħażniet ta’ emerġenza u l-ħażniet speċifiċi jkunu disponibbli u fiżikament aċċessibbli għall-finijiet ta’ dawn ir-regolamenti. 6. Reġistru u rapport annwali tal-ħażniet ta’ emerġenza. Emendat: XXV.2015.41. (1) Ir-Regolatur għandu jżomm reġistru kontinwament aġġornat u dettaljat tal-ħażniet ta’ emerġenza kollha miżmuma minn Malta li ma jkunux jikkostitwixxu ħażniet speċifiċi. Dak ir-reġistru għandu jkun fih, b’mod partikolari, l-informazzjoni meħtieġa biex ikunu indikati b’mod preċiż, id-depost, ir-raffinerija jew il-faċilità għal ħżin fejn il-ħażniet ikkonċernati jkunu jinsabu, kif ukoll il-kwantitajiet involuti, is-sid tal-ħażniet u x-xorta tagħhom, b’referenza għall-kategoriji identifikati fl-ewwel paragrafu tat-Taqsima 3.1 tal-Anness Ċ li jinsab mar-Regolament (KE) Nru 1099/2008. (2) Sal-25 ta’ Frar ta’ kull sena wara d-dħul fis-seħħ ta’ dawn ir-regolamenti, ir-Regolatur għandu jibgħat lill-Kummissjoni kopja fil-qosor tar-reġistru tal-ħażniet imsemmi fis-sub regolament (1) li turi mill-inqas il-kwantitajiet u x-xorta tal-ħażniet ta’ emerġenza inklużi fir-reġistru eżistenti fl-aħħar jum tas-sena kalendarja ta’ qabel. (3) Ir-Regolatur għandu jibgħat ukoll lill-Kummissjoni kopja sħiħa tar-reġistru fi żmien ħmistax-il jum wara li ssir talba mill-Kummissjoni u mingħajr preġudizzju għal xi data relatata ma’ kull perjodu preċedenti għall-1 ta’ Jannar 2013. F’din il-kopja, tista’ tkun miżmuma milli tintwera’ data sensittiva relatata mal-post tal-ħażniet. 7. Entità ċentrali ta’ ħżin. Emendat: XXV.2015.41. (1) Il-Gvern jista’ jistabbilixxi EĊĦ, iżda ma jistax jistabbilixxi aktar minn EĊĦ waħda jew minn xikorp wieħed simili. Il-Gvern jista’ jistabbilixxi EĊĦ f’kull post ġewwa l-Komunità. Meta l-Gvern jistabbilixxi EĊĦ, din għandha tieħu l-forma ta’ korp jew servizz mingħajr l-objettiv ta’ profitt u taġixxi fl-interess ġenerali u m’għandhiex tkun ikkunsidrata bħala operatur ekonomiku fit-tifsira ta’ dawn ir-regolamenti. (2) L-għan prinċipali tal-EĊĦ għandu jkun li takkwista, iżżomm ftehimiet u tbigħħażniet taż-żejt għall-finijiet ta’ dawn ir-regolamenti jew għall-fini li tikkonforma mal-ftehimiet internazzjonali li jikkonċernaw iż-żamma u l-manutenzjoni ta’ ħażniet taż-żejt. L-EĊĦ għandha tkun l-unikukorp jew servizz li lilha jistgħu jingħataw is-setgħat biex takkwista jew tbigħ ħa żniet speċifiċi. (3) Il-Ministru jew l-EĊĦ jistgħu, għal perijodu speċifiku, jiddelegaw kompiti relatati mal-ġestjoni ta’ ħażniet ta’ emerġenza u, bl-eċċezzjoni tal-bejgħ u l-akkwist, ta’ ħażniet speċifiċi, imma unikament lil: (a) Stat Membru ieħor li fit-territorju tiegħu jkunu jinsabu tali ħażniet jew l-EĊĦ stabbilita minn dak l-Istat Membru. Kompiti li jkunu delegati b’dan il-mod ma jistgħux jiġu sottodelegati lil Stati Membri oħra jew lill-entitajiet ċentrali ta’ ħżin stabbiliti minnhom: Iżda li l-Ministru, f’każ fejn ikunu ser jinżammu l-ħażniet fit-territorju ta Malta, għandu id-dritt li jagħmel id-delega kondizzjonali għall-awtorizzazzjoni tiegħu; (b) operaturi ekonomiċi. Kompiti delegati b’dan il-mod ma jistgħux jiġu sottodelegati. Fejn tali delega, jew kwalunkwe bidla jew estensjoni għal dik id-delega, tinvolvi kompiti relatati mal-ġestjoni tal-ħażniet ta’ emerġenza u l-ħażniet speċifiċi miżmuma fi Stat Membru ieħor, l-operaturi ekonomiċi għandhom ikunu awtorizzati minn qabel kemm mill-Ministru jew l-EĊĦ skont kif jista’ jkun il-każ, li għalihom jinżammu l-ħażniet, u mill-Istati Membri kollha li fit-territorji tagħhom ikunu ser jinżammu l-ħażniet. (4) L-EĊĦ għandha, għall-finijiet tar-regolament 8), tippubblika: (a) fuq bażi kontinwa, informazzjoni sħiħa, imqassma skont il-kategoriji tal-prodotti, dwar il-volumi tal-ħażniet li hi tkun tista’ twettaq li żżomm għall-operaturi ekonomiċi, jew, fejn adatt, għal EĊĦ interessati: Iżda l-EĊĦ, fil-każ meta l-ħażniet għandhom jinżammu f’Malta, għandu jkollha d-dritt li tagħmel id-delega soġġetta għall-aċċettazzjoni tagħha; (b) mill-inqas seba’ xhur minn qabel, il-kondizzjonijiet li taħthom hija lesta li tipprovdi servizzi relatati maż-żamma u l-manutenzjoni tal-ħażniet lill-operaturi ekonomiċi. Il-kondizzjonijiet li taħthom is-servizzi jistgħu jiġu provduti, inklużi kondizzjonijiet relatati mal-iskedar, jistgħu wkoll jiġu stabbiliti mir-Regolatur jew wara proċedura kompetittiva maħsuba biex tiġi stabbilita l-aħjar offerta fost l-operaturi jew, fejn adatt, entitajiet ċentrali ta’ ħżin interessati. (5) L-EĊĦ għandha taċċetta tali delegi taħt kondizzjonijiet objettivi, trasparenti u mhux diskriminatorji. Il-ħlas mill-operaturi għas-servizzi tal-EĊĦ m’għandhomx jaqbżu l-ispejjeż kollha tas-servizzi mogħtija u ma jistgħux jintalbu qabel ma l-ħażniet jiġu kostitwiti. L-EĊĦ tista’ tagħmel l-aċċettazzjoni tagħha ta’ delega kondizzjonali għall-forniment ta’ garanzija jew xi forma oħra ta’ sigurtà mill-operatur. 8. Operaturi ekonomiċi. Emendat: XXV.2015.41. (1) Kull operatur ekonomiku li fuq u r-Regolatur jimponi obbligi tal-ħżin sabiex jissodisfa l-obbligi skont ir-regolament 3 għandu jingħata d-dritt li jiddelega minn tal-inqas parti minn dawk l-obbligi u fuq l-għażla tal-operatur ekonomiku, iżda biss: (a) jekk ikun il-każ lill-EĊĦ; u, jew (b) lil entità ċentrali ta’ ħżin waħda jew aktar ta’ Stati Membri oħra li jkunu ddikjaraw ruħhom minn qabel li jkunu lesti li jżommu tali ħażniet, kemm-il darba tali delegi jkunu ġew awtorizzati minn qabel kemm mill-Ministru kif ukoll mill-Istati Membri kollha li fit-territorji tagħhom dawn il-ħażniet ikunu ser jinżammu; (ċ) lil operaturi ekonomiċi oħra li jkollhom ħażniet żejda jew kapaċità ta’ ħżin disponibbli ’l barra mit-territorju ta’ Malta u meta l-ħażniet jinżammu fil-Komunità akkont ta l-Ministru, ġaladarba tali delega tkun ġiet awtorizzata minn qabel kemm mill-Ministru kif ukoll mill-iStati Membri kollha li fit-territorji tagħhom dawn il-ħażniet ikunu ser jinżammu; u, jew (d) lil operaturi ekonomiċi oħrajn li għandhom ħażniet żejda jew kapaċità ta’ ħżin disponibbli fit-territorju ta’ Malta, ġaladarba li tali delega tkun ġiet ikkomunikata minn qabel li r-Regolatur. Ir-Regolatur jista’ jimponi limiti jew kondizzjonijiet fuq tali delega. (2) Obbligi ddelegati skont is-sub regolament (1)(ċ) u (d) ma jistgħux jiġu sottodelegati. Kull bidla lil jew estensjoni ta’ delega msemmija fil-paragrafi (b) u (c) għandha tieħu effett biss jekk din tkun ġiet awtorizzata minn qabel mill-Ministru kif ukoll mill-Istati Membri kollha li fit-territorji tagħhom dawn il-ħażniet ikunu ser jinżammu. Kull bidla lil jew estensjoni ta’ delega msemmija fil-paragrafu (dObbligi ddelegati skont is-sub regolament (1)(ċ) u (d) ma jistgħux jiġu sottodelegati. Kull bidla lil jew estensjoni ta’ delega msemmija fil-paragrafi (b) u (c) għandha titqies bħala delega ġdida. (3) Ir-Regolatur jista’ jirrestrinġi d-drittijiet ta’ delega tal-operaturi ekonomiċi li fuqhom jimponi jew ikun impona obbligi ta’ ħżin: Iżda r-Regolatur ma jistax jillimita d-drittijiet ta’ delega ta’ operatur ekonomiku għal ammonti li jikkorrispondu għal inqas minn 10 % tal-obbligu ta’ ħżin impost fuq u, kemm-il darba l-Ministru ma jkunx waqqaf EĊĦ: Iżda wkoll operatur ekonomiku jkollu d-dritt li jiddelega mill-inqas 10 % tal-obbligu ta’ ħżin impost fuq u lill-EĊĦ li tkun meħtieġa li taċċetta d-delega fir-rigward tal-ammont meħtieġ: Iżda l-perċentwali minima msemmija f’dan is-subregolament għandha tiżdied minn 10 % għal 30 % sal-31 ta’ Diċembru 2017. (4) Minkejja d-dispożizzjonijiet tas-sub regolamenti), il-Ministru jista’ jimponi obbligu fuq operatur ekonomiku biex jiddelega mill-inqas parti mill-obbligu ta’ ħżin tiegħu lill-EĊĦ, jekk ikun il-każ permezz ta’ ordni ppubblikata fil-Gazzetta. (5) Ir-Regolatur għandu jinforma lill-operaturi ekonomiċi bil-modalitajiet li għandhom jintużaw għall-kalkolu tal-obbligi tal-ħżin imposti fuqhom sa mhux aktar tard minn mitejn jum qabel il-bidu tal-perijodu li għalih japplika l-obbligu kkonċernat. L-operaturi ekonomiċi għandhom jeżerċitaw id-dritt tagħhom li jiddelegaw obbligi tal-ħżin lill-entitajiet ċentrali ta’ ħżin sa mhux aktar tard minn mija u sebgħin jum qabel il-bidu tal-perijodu li għalih japplika l-obbligu kkonċernat. Fejn l-operaturi ekonomiċi jkunu infurmati inqas minn mitejn jum qabel il-bidu tal-perijodu li għalih japplika l-obbligu tal-ħżin, huma jistgħu fi kwalunkwe ħin jeżerċitaw id-dritt tagħhom li jiddelegaw dak l-obbligu. 9. Ħażniet speċifiċi. Emendat: XXV.2015.41. (1) Il-Ministru, wara konsultazzjoni mar-Regolatur, jista’ jordna li jinżammlivell minimu ta’ ħażniet taż-żejt, ikkalkolat f’numru ta’ jiem ta’ konsum, skont il-kondizzjonijiet imniżżlin f’dan ir-regolament. Il-ħażniet speċifiċi għandhom ikunu proprjetà tal-Gvern jew tal-EĊĦ stabbilita minnu u għandhom jinżammu fit-territorju ta’ Malta u, jew ta’ Stati Membri oħra, skont ma jkun il-każ. (2) Il-ħażniet speċifiċi jistgħu jkunu magħmulin biss minn waħda jew aktar mill-kategoriji ta’ prodotti li ġejjin, kif definitf fit-Taqsima 4 tal-Anness B li jinsab mar-Regolament (KE) Nru 1099/2008: (a) etan; (b) GPL; (ċ) ga żolina għall-muturi; (d) ga żolina għall-avjazzjoni; (e) karburant għall-ġettijiet tat-tip gażolina (karburant għall-ġettijiet tat-tip nafta jew JP4); (f) karburant għall-ġettijiet tat-tip kerosin; (g) kerosin ieħor; (h) żejt tal-gass żżejt tad-diżil (fueloildistillat); (i) fueloil (b’kontenut għoli ta’ kubritu b’kontenut baxx ta’ kubrit); (j) spirt u abjad u SPB; (k) lubrikanti; (l) bitum; (m) xamgħa ta l-paraffini; (n) kokk tal-petroleum. (3) Il-prodotti petroliferi li jikkostitwixxu ħażniet speċifiċi għandhom jiġu identifikati mill-Ministru abbażi tal-kategoriji elenkati fis-sub regolament (2). Il-Ministru għandu jiżgura li, għas-sena ta’ referenza determinata skont ir-regoli stabbiliti fir-regolament 3 u fir-rigward ta’ prodotti inklużi fil-kategoriji użati, l-ekwivalenti f’żejt mhux maħdum tal-kwantitajiet ikkonsmati f’Malta jkun mill-anqas 75 % tal-konsum intern ikkalkolat bl-użu tal-metodu mniżżel fit-Tieni Skeda. (4) Għal kull waħda mill-kategoriji magħżula mill-Ministru, il-ħażniet speċifiċi li dan jimpenja ruħu li għandhom jinżammu mill-EĊĦ għandhom jikkorrispondu għal numru stabbilit ta’ jiem tal-konsum intern medju ta’ kuljumimkejla abbażi tal-ekwivalenti tagħhom f’żejt mhux maħdum, matul is-sena ta’ referenza determinata skont ir-regoli stabbiliti fir-regolament 3. L-ekwivalenti f’żejt mhux maħdumimsemmija fis-sub regolamenti) għandhom jiġu kkalkulati b’multiplikazzjoni b’fattur ta’ 1,2 tas-somma tal-"konsenji grossi osservati interni", aggregati kif imfissraf fit-Taqsima 3.2.1 tal-Anness Ċ li jinsab mar-Regolament (KE) Nru 1099/2008, għall-prodotti inklużi fil-kategoriji użati jew ikkonċernati. L-imħażen marittimi internazzjonali mhumiex inklużi fil-kalkolu. (5) Meta l-Ministru jkun iddeċieda li jinżamm ħażniet speċifiċi minn Malta, il-Gvern għandu jibgħat a vviż lill-Kummissjoni biex ikun ippubblikat fil-Ġurnal Uffiċjali tal-Unjoni Ewropea, li jispeċifika l-livell ta’ dawk il-ħażniet li l-Ministru jkun impenja ruħu li jżommu t-tul ta’ dak l-impenn li għandu jkun ta’ mill-inqas sena. Il-livell minimu notifikat għandu japplika għall-kategoriji kollha ta’ ħażniet speċifiċi użati f’Malta. (6) Tali ħażniet għandhom jinżammu għat-tul kollu tal-perijodu notifikat bla ħsara għad-dritt tal-Ministru li jawtorizza t naqqis temporanju dovut biss għal operazzjonijiet individwali ta’ sostituzzjoni ta’ ħażniet. Il-lista ta’ kategoriji użati minn Malta għandha tibqa’ fis-seħħ għal mill-inqas sena u tista’ tiġi emendata biss b’seħħ mill-ewwel jum ta’ xahar kalendarju. (7) F’każ li l-Gvern ma jkunx għamel impenn għat-tul kollu ta’ sena kalendarja partikolari li jżomm ħażniet speċifiċi ta’ mill-inqas tletin jum, mill-inqas terz tal-obbligu tal-ħżin għandu jinżamm fil-forma ta’ prodotti magħmula skont is-sub regolamenti). (8) Meta jinżammu ħażniet speċifiċi ta’ anqas minn tletin jum, l-EĊĦ għandha tfassal rapport annwali li janalizza l-miżuri meħuda biex tiżgura u tivverifika d-disponibbiltà u l-aċċess fiżiku għall-ħażniet ta’ emerġenza tagħha kif imsemmi fir-regolament 5. L-EĊĦ għandha tiddokumenta fl-istess rapport l-arranġamenti magħmula sabiex il-Gvern ikun jista’ jikkontrolla l-użu ta’ dawn il-ħażniet f’każ ta’ interruzzjoni fil-provvista taż-żejt. Dak ir-rapport għandu jintbagħat lill-Ministru u lir-Regolatur ħmis tax-il jum qabel it-tmiem tal-ewwel xahar tas-sena kalendarja li għaliha huwa japplika. 10. Ġestjoni tal-ħażniet speċifiċi. Emendat: XXV.2015.41. (1) L-EĊĦ għandha żżomm reġistru kontinwament aġġornat u dettaljat tal-ħażniet speċifiċi kollha miżmuma f’Malta. Dak ir-reġistru għandu jkun fih, b’mod partikolari, l-informazzjoni kollha meħtieġa biex ikun indikat b’mod preċiż il-post tal-ħażniet ikkonċernati. L-EĊĦ għandha ukoll tibgħat lir-Regolatur kopja tar-reġistru fi żmien sebat ijiem minn talba mill-Kummissjoni għal kopja tar-reġistru. F’din il-kopja, data sensittiva relatata mal-post tal-ħażniet tista’ tkun miżmuma milli tintwera’. Tali talbiet jistgħu jintlaqgħu mhux aktar tard minn ħames snin wara d-data li għaliha d-data mitluba tkun tapplika. (2) Fejn ħażniet speċifiċi jkunu mħalltin ma’ ħażniet taż-żejt oħra, l-EĊĦ għandha timpedixxi li dawk il-prodott imħallta jiġu mċaqalqa, sal-ammont tal-proporzjon li jikkostitwixxi ħażniet speċifiċi, mingħajr awtorizzazzjoni bil-miktub tal-Ministru. (3) Il-Ministru għandu jieħu l-miżuri meħtieġa biex jikkonferixxu immunità inkondizzjonata minn azzjoni tal-infurzar fuq il-ħażniet speċifiċi kollha miżmuma jew trasportati f’Malta, irrispettivament minn jekk dawk il-ħażniet ikunux jappartjenu lil Gvern jew lil Stati Membri oħra. 11. L-effett tad-delegi. Id-delegimsemmija fir-regolamenti 7 u 8 m’għandhom bl-ebda mod ibiddlu l-obbligi li jkunu r-responsabbiltà tal-Ministru skont dawn ir-regolamenti. 12. Sommarji tal-istatistika dwar il-ħażniet koperti mir-regolament 3. Emendat: XXV.2015.41. (1) Fir-rigward tal-livelli tal-ħażniet li għandhom jinżammu skont ir-regolament 3, ir-Regolatur għandu jfassal sommarji tal-istatistika u jippreżentahom lill-Ministru skont ir-regoli mniżżlin fir-Raba’ Skeda. (2) Ir-Regolatur ma jistax jinkludi kwantitajiet ta’ żejt mhux maħdum jew ta’ prodotti petroliferi li huma soġġetti għal ordni ta’ qbid jew azzjoni ta’ infurzar fis-sommarji tal-istatistika tiegħu dwar il-ħażniet ta’ emerġenza. Dan japplika wkoll għal ħażniet li jappartjenu għall-impriżi li jkunu f’sitwazzjoni ta’ falliment jew li jkunu daħlu f’arranġament mal-kredituri. 13. Sommarji tal-istatistika dwar ħażniet speċifiċi. Emendat: XXV.2015.41. (1) Jekk ikun japplika, l-EĊĦ għandha tfassal utippreżenta lill-Ministru u lir-Regolatur sommarju tal-istatistika għal kull kategorija ta’ prodotti, li juri l-ħażniet speċifiċi eżistenti fl-aħħar jum ta’ kull xahar kalendarju u jispeċifika l-kwantitajiet u n-numru ta’ jiem ta’ konsum medju fis-sena kalendarja ta’ referenza li jirrappreżentaw dawk il-ħażniet. Jekk xi wħud minn dawk il-ħażniet speċifiċi jinżammu barra minn Malta, dan għandu jipprovdi dettalji tal-ħażniet miżmuma fi, jew mid-diversi Stati Membri u entitajiet ċentrali ta’ ħżin ikkonċernati. Huwa għandu jipprovdi wkoll indikazzjoni dettaljata dwar jekk dawk il-ħażniet humiex proprjetà kollha tal-Gvern jew jekk ikunux proprjetà, kollha jew parzjalment, jekk ikun il-każ, tal-EĊĦ. (2) Jekk ikun japplika, ir-Regolatur għandu jfassal u jippreżenta wkoll lill-Kummissjoni sommarju dwar il-ħażniet speċifiċi li jinsabu f’Malta u li jappartjenu għal Stati Membri jew entitajiet ċentrali ta’ ħżin fi Stati Membri oħra, li juri l-ħażniet eżistenti fl-aħħar jum ta’ kull xahar kalendarju u mqassmin fil-kategoriji ta’ prodotti identifikati skont r-regolament 9(4). F’dak is-sommarju, ir-Regolatur għandu jindika wkoll, f’kull każ, l-Istat Membru jew l-EĊĦikonċernata u l-kwantitajiet involuti. (3) Is-sommarji tal-istatistika msemmija fis-sub regolamenti) għandhom jiġu ppreżentati matul ix-xahar kalendarju ta’ wara dak li għalih huma jkunu japplikaw. (4) Kopji tas-sommarji tal-istatistika għandhom jintbagħtu wkoll minnufih fuq talba mill-Ministru. Tali talbiet jistgħu jsiru mhux aktar tard minn ħames snin wara d-data li għaliha d-data mitluba tkun tapplika. 14. Sommarji tal-ħażniet kummerċjali. Emendat: XXV.2015.41. (1) L-operatur ekonomiku għandu jibgħat li r-Regolatur sommarju tal-istatistika ta’ kull xahar dwar il-livelli tal-ħażniet kummerċjali u tal-ħażniet ta’ emerġenza miżmuma f’Malta. Kull data għandha tkun provduta sal-livell ta’ dettalu ta’ kategorizzazzjoni meħtieġ mir-Regolatur: Iżda dak il-livell ta’ dettalu ta’ kategorizzazzjoni għandu jkun proporzjonali mal-livell meħtieġ mir-Regolatur biex jaqdi l-obbligi ta’ rapportar u ta’ verifika tiegħu taħt dawn ir-regolamenti. (2) Id-data msemmija fis-sub regolament (1) għandha tintbagħat lir-Regolatur mhux iktar mill-ħmis tax-il ġurnata mit-tmiem tax-xahar li għalih ir-rapport ikun dovut, ħlief għal kif jista’ jiġi meħtieġ b’mod ieħor mir-Regolatur. Dik id-data għandha tintbagħat fil-mod, sura jew format meħtieġ mir-Regolatur, inkluż b’mod elettroniku. 15. (1) Meta jkunu qed jiġu kkalkolati l-obbligi skont ir-regolamenti 3 u 9 il-bijokarburanti u l-addittivi għandhom jiġu kkunsidrati biss meta dawn ikunu ġew imħalltin mal-prodotti petroliferi kkonċernati. (2) Meta jiġu kkalkulati l-livelli tal-ħżin li jkunu realment miżmuma, tingħata konsiderazzjoni lill-bijokarburanti u l-addittivi meta: (a) huma jkunu tħalltumal-prodotti petroliferi kkonċernati; jew (b) huma jkunu maħżuna fit-territorju ta’ Malta: Iżda dawk il-bijokarburanti u l-addittivi għandhom jitqiesu biss meta jkun hemm fis-seħħ obbligi legali mandatorji biex jiżguraw li l-bijokarburanti jitħalltumal-prodotti petroliferi miżmumin skont ir-rekwiżiti tal-ħżin imniżżlin f’dawn ir-regolamenti u li huma jkunu ser jintużaw fit-trasportazzjoni. 16. Reviżjonijiet tal-istat ta’ tħejjija għal emerġenza u l-ħżin. Emendat: XXV.2015.41. (1) Ir-Regolatur jew l-EĊĦ, skont kif jista’ jkun il-każ, għandhom jipprovdu data sensittiva relatata mal-post tal-ħażniet għad-dispożizzjoni tal-impjegati jew l-aġenti awtorizzati tal-Kummissjoni fi żmien ġimgħa wara ordni bil-miktub mill-Ministru skont dan is-sub regolament. (2) Ir-Regolatur u dawk responsabbli għaż-żamma u l-manutenzjoni u l-ġestjoni tal-ħażniet ta’ emerġenza u l-ħażniet speċifiċi jistgħu jiġu spezzjonati, u meta jiġu spezzjonati għandhom jipprovdu assistenza lill-persuni awtorizzati mill-Ministru biex iwettqu reviżjonijiet tat-tħejjija għal emerġenza u l-ħżin. Dawk il-persuni għandhom b’mod partikolari, jingħataw id-dritt li jikkonsultaw id-dokumenti u r-reġistri kollha relatati mal-ħażniet u li jkollhom id-dritt ta’ aċċess għas-siti kollha fejn jinżammu l-ħażniet u għad-dokumenti kollha relatati. (3) L-uffiċjali, l-aġenti u persuni oħra li jaħdmu taħt is-superviżjoni tal-Kummissjoni, kif ukoll il-membri tal-Grupp ta’ Koordinazzjoni ma jistgħux jiżvelaw kwalunkwe informazzjoni li tkun inġabret jew ġiet skambjata skont dan ir-regolament u li, minħabba fix-xorta tagħha, hija koperta bis-sigriet professjonali, bħal pereżempju l-identità tal-proprjetarji tal-ħażniet. (4) Ir-Regolatur, l-operaturi ekonomiċi, u jekk ikun il-każi l-EĊĦ għandhom iżommu d-data, ir-rekords, is-sommarji u d-dokumenti kollha relatati mal-ħażniet ta’ emerġenza u l-ħażniet speċifiċi għal perijodu ta’ mill-inqas ħames snin. 17. Protezzjoni ta’ individwi fir-rigward tal-ipproċessar tad-data. Kap. 440. Dawn ir-regolamenti huma bla preġudizzju għal u ma jaffettwaw bl-ebda mod il-livell ta’ protezzjoni ta’ individwi fir-rigward tal-ipproċessar ta’ data personali taħt l-Att dwar il-Privatezza u l-Protezzjoni tad-Data. 18. Proċeduri f’emerġenza. Emendat: XXV.2015.41. (1) Il-Ministru jista’ jordna bil-miktub lir-Regolatur, u jekk ikun il-każ l-EĊĦ biex jirrilaxxaw malajr, b’mod effettiv u trasparent i l-ħażniet ta’ emerġenza jew il-ħażniet speċifiċi tagħhom kollha jew parti minnhom fil-każ ta’ interruzzjoni maġġuri tal-provvista, u li jimponu restrizzjonijiet ġenerali jew speċifiċi fuq il-konsum f’konformità man-nuqqasijiet li jkunu stmati, fost l-oħrajn bl-allokazzjoni tal-prodotti petroliferi lil xi gruppi ta’ utenti fuq bażi prijoritarja. (2) Ir-Regolatur għandu f’kull waqt ikollu pjani ta’ kontinġenza li għandhom jiġu implimentati fil-każ ta’ interruzzjoni kbira tal-provvista u għandhom jipprevedu miżuri ta’ organizzazzjoni li għandhom jittieħdu biex jippermettu li dawk il-pjani jiġu implimentati. Fuq talba, ir-Regolatur għandu jinforma lill-Kummissjoni dwar bil-pjan ta’ kontinġenza u l-arranġamenti organizzattivi korrispondenti. (3) F’każ ta’ deċiżjoni internazzjonali jew tal-Komunità effettiva għar-rilaxx tal-ħażniet li taffettwa lil Malta, il-Ministru jista’ jordna bil-miktub lir-Regolatur biex jordna lill-operaturi ekonomiċi u lill-EĊĦ skont kif ikun il-każ, biex jużaw il-ħażniet ta’ emerġenza u l-ħażniet speċifiċi sabiex jissodisfaw l-obbligi internazzjonali taħt dik id-deċiżjoni. Meta jagħmel dan, il-Ministru għandu jinnotifika lill-Kummissjoni minnufih bl-ammonti rrilaxxat. (4) Il-Ministru jista’ jordna bil-miktub lir-Regolatur biex jordna lill-operaturi ekonomiċi u lill-EĊĦ skont kif ikun il-każ, biex jirrilaxxaw ħażniet ta’ emerġenza u ħażniet speċifiċi taħt il-livell minimu obbligatorju stabbilit minn dawn ir-regolamenti f’ammonti li jkunu immedjatament meħtieġa għal rispons inizjali f’każijiet ta’ urġenza partikolari jew bħala soluzzjoni għall-kriżijiet lokali. F’każ ta’ tali rilaxx il-Ministru għandu jinforma immedjatament lill-Kummissjoni dwar l-ammontrilaxxat. (5) Meta jiġu applikati s-sub regolamenti), il-Ministru jista’ jordna bil-miktub lir-Regolatur biex jawtorizza lill-operaturi ekonomiċi u lill-EĊĦ skont kif ikun il-każ, biex jinżammu b’mod temporanju livelli ta’ ħażniet aktar baxxi minn dawk stabbiliti bid-dispożizzjonijiet ta’ dawn ir-regolamenti. (6) Mill-1 ta’ Jannar 2013, operaturi ekonomiċi u EĊH, skont kif ikun il-każ, għandhom iżommu data u dokumentazzjoni li għandha x’taqsam ma’ ħażniet, miżmuma għall-għanijiet ta’ dawn ir-regolamenti, għal perjodu ta’ żmien ta’ mill-inqas ħames snin. 19. Multi amministrattivi. Emendat: XXV.2015.41. (1) Ir-Regolatur jista’ jimponi multa amministrattiva kif dispost mill-Att fuq kull persuna li tikser xi disposizzjoni ta’ dawn ir-regolamenti jew li tonqos milli tikkonforma ma’ xi direttiva jew deċiżjoni mogħtija mir-Regolatur biex jiżgura konformità ma’ dawn ir-regolamenti. (2) Bla ħsara għas-subregolament (1), operatur ekonomikuli- (a) ma jissottomettix data lir-Regolatur fiż-żmien stabbilit; u, jew (b) jipprovdi informazzjoni li ma tkunx korretta jew tkun tiżvija jew mhux preċiża; u, jew (ċ) jipprovdi data b’format li jkun differenti minn dak mitlub mir-Regolatur; u, jew (d) b’xi azzjoni jew nuqqas ta’ azzjoni tkun liema tkunu b’kull mod kif tista’ tiġi deskritta, jonqos milli jżomm il-ħażniet taż-żejt kif meħtieġ li jkunu miżmuma mir-Regolatur skont dawn ir-regolamenti, tiġi imposta fuq u multa amministrattiva li ma għandhiex tkun teċċedi mittelfeuro (€ 100,000) għal kull kontravvenzjoni u, jew sitt mitteuro (€ 600) għal kull jum ta’ nuqqas ta’ tħaris. 20. Reati u pieni. Emendat: XXV.2015.41. Kull persunali- (a) tonqos milli tikkonforma ruħha ma’ xi ordni leġittima mogħtija minn spettur, impjegat jew uffiċjal tar-Regolatur waqt l-eżekuzzjoni ta’ dmirijiethom; u, jew (b) tostakola, tfixkel, timmolesta jew tindaħal jew tipprovatostakola, tfixkel, timmolesta jew tindaħal lil xi spettur, uffiċjal jew impjegat tar-Regolatur fl-eżekuzzjoni ta’ dmirijiethom; u, jew (ċ) tagħmel dikjarazzjoni għal xi wieħed mill-għanijiet ta’ dawn ir-regolamenti li tkun falza, qarrieqa jew skorretta f’xi aspett materjali, tkun ħatja ta’ reat kontra dawn ir-regolamenti u teħel, meta tinsab ħatja, priġunerija għal perjodu ta’ mhux iktar minn tmintax-il xahar, jew multa ta’ mhux aktar minn disgħa u sittinelfeuro (€ 69,000), jew ta’ elfu tliet mitteuro (€ 1,300) għal kull jum li fih jibqa’ għaddej ir-reat, jew dik il-multa u priġunerija flimkien.